Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 223/13/6606	Lučenec, 3.3.2015
EEČ : 2-47-26-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov spolupáchateľstvom podľa § 20 Trestného zákona

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.7.2013, spisová značka 1 Pv 223/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 27.03.2013 asi o 15.30 hod po vzájomnej dohode, v lesnom poraste č. XXXXX, na parcele č. XXXXX na parcele č. XXXXX v katastri obce XXXXX, neoprávnene vypílili a následne odcudzili, 1 kus  dreviny borovica o priemere 21 cm, čím získali 0,50 m3 dreva, čím pre XXXXX XXXXX, spôsobili škodu vo výške 11,72 €.

Uznesením prokurátora Okresnej prokuratúry XXXXX zo dňa 9.7.2013, spisová značka 1 Pv 223/13/6606, bola určená všetkým obvineným skúšobná doba v trvaní 15 mesiacov.
Odôvodnenie:
	Uznesením prokurátora OP v XXXXX sp. zn. 1 Pv 223/13/6606-9 bolo dňa 09.07.2013 podľa § 216 odsek 1 Trestného poriadku podmienečne zastavené trestné stíhanie obvinených XXXXX a XXXXX pre prečin krádeže podľa § 212 odsek 2 písmeno d) Trestného zákona formou spolupáchateľstva podľa § 20 Trestného zákona, pričom podľa § 216 odsek 2 Trestného poriadku bola obvineným určená skúšobná doba v trvaní 15 mesiacov každému samostatne. Predmetné uznesenie nadobudlo právoplatnosť u oboch obvinených dňa 26.07.2013, pričom skúšobná doba im uplynula dňom 26.10.2014. 

	Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.  

Po uplynutí skúšobnej doby bola zabezpečená správa o povesti z miesta bydliska obvinených, ďalej z Obvodného oddelenia PZ vo XXXXX, z OR PZ  v XXXXX, z Okresného úradu, odboru všeobecnej vnútornej správy v XXXXX, z ODI v XXXXX a bol aj zadovážený odpis z RT na obvinených. Z obsahu týchto správ možno konštatovať, že obvinení v skúšobnej dobe viedli riadny život. Pokiaľ ide o otázku náhrady škody, táto bola poškodenému nahradená už v prípravnom konaní. 

Vzhľadom k uvedenému som preto rozhodol o osvedčení obvinených v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Škrečko
prokurátor